text: 23γ. ΝΟΜΟΘΕΤ. ΔΙΑΤΑΓΜΑ υπ’ αριθ. 3446 της 12/12 Νοεμ. 1955 (ΦΕΚ Α΄ 312) Περί κυρώσεως 1)των υπ’ αριθ. 497/18.3.55 και 1649/5.10.1954 πράξεων του Υπουργικού Συμβουλίου, 2)της υπ’ αριθ. 36686/1154/3.4.51 εγκυκλίου του Υπουργείου Εμπορίου, 3)των υπ’ αριθ. 149574/9238/14.9.1953, 179110/ 11405/ 7.11.53, 179181/ 11406/ 7.11.53, 433/ 7.1.54, 4352/607/26.2.54 και 41988/3942/20.5. 1954 αποφάσεων του Υπουργού Εμπορίου και 4)περί συμπληρώσεως του άρθρ.3 του Νόμ. 2837/1954. Σελ. 130,002 182-64 Άρθρ.1-3.(Κυρούνται αι ως άνω πράξεις και αποφάσεις, αφορώσαι διαφόρους λεπτομερείας περί την τιμήν των αλεύρων κλπ.). Άρθρ.4.-(Προστίθεται γ΄ παράγραφος εις το άρθρ.3 του Νόμ. 2837/1954). ΄Αρθρ.5.-Οσάκις λόγω μεταβολής της τιμής του σίτου και των εξ αυτού παραγομένων προϊόντων και υποπροϊόντων, διενεργείται απογραφή των υφισταμένων αποθεμάτων εκ των ανωτέρω ειδών εις χείρας διαφόρων κατόχων επί τω σκοπώ εισπράξεως της διαφοράς τιμής ως εισφοράς, δύναται δι’ αποφάσεων του Υπουργού Εμπορίου να εξαιρώνται άνευ υπολογισμού της εισφοράς ποσότητες αντιστοιχούσαι εις κατανάλωσιν ωρισμένων ημερών ειδικώτερον καθοριζομένων δια των αποφάσεων τούτων. Η τοιαύτη εξαίρεσις παρέχεται ως τιμή αντικαταστάσεως. 5.Γ.β.23γ Άλευρα-Άρτος Άρθρ.6.-Δι’ αποφάσεων του Υπουργού Εμπορίου συνιστάται Επιτροπή, προς καθορισμόν της δυναμικότητος (αλεστικής ικανότητας) των Αλευρομύλων της Χώρας. Η Επιτροπή αύτη συντίθεται εκ των κάτωθι: 1)Ενός Καθηγητού του Πανεπιστημίου του Χημικού Τμήματος της Φυσικομαθηματικής Σχολής, ή ενός Καθηγητού του Πολυτεχνείου της Σχολής των Χημικών-Μηχανικών, ή Μηχανολόγων, ως Προέδρου, 2)εκ του Διευθυντού της Διευθύνσεως Χημικών Ερευνών του Υπουργείου Εμπορίου, αναπληρουμένου υπό ενός Τμηματάρχου του αρμοδίου Τμήματος της αυτής Διευθύνσεως, 3)εξ ενός εκπροσώπου της Αλευροβιομηχανίας των Μύλων μεγάλης αλεστικότητος, 4)εξ ενός εκπροσώπου της Αλευροβιομηχανίας των Μύλων μέσης και μικράς αλεστικότητος. Χρέη Γραμματέως θα εκτελή υπάλληλος της Διευθύνσεως Χημικών Ερευνών του Υπουργείου Εμπορίου. Αι αποφάσεις της ως άνω Επιτροπής είναι υποχρεωτικαί δια τε το Δημόσιον και την Αλευροβιομηχανίαν, υπόκεινται όμως εις έφεσιν εντός ανατρεπτικής προθεσμίας 20 ημερών, από της κοινοποιήσεως εις την Αλευροβιομηχανίαν, ενώπιον της υπό του Ν.Δ. 2545/1953 προβλεπομένης Δευτεροβαθμίου Επιτροπής, αποφαινομένης αμετακλήτως. Εις τον Πρόεδρον και τα μέλη, Δημοσίους υπαλλήλους της άνω Επιτροπής καταβάλλεται η ημερησία αποζημίωσις και τα οδοιπορικά έξοδα τα προβλεπόμενα υπό των εκάστοτε ισχυουσών διατάξεων. Εις τα Μέλη μη Δημοσίους υπαλλήλους της ως άνω Επιτροπής καταβάλλεται η ημερησία αποζημίωσις και τα οδοιπορικά έξοδα τα εκάστοτε λαμβανόμενα υπό του Μέλους Δημοσίου υπαλλήλου. Αι αναγκαιούσαι δαπάναι δια την εκτέλεσιν του έργου της Επιτροπής βαρύνουσι αναλόγως τας οικείας επιχειρήσεις της Αλευροβιομηχανίας, επιμεριζόμεναι υπό του Προέδρου της Επιτροπής. Κυρούνται πάσαι αι από 27.8.1953 και εφεξής ληφθείσαι αποφάσεις υπό της βάσει της υπ’ αριθ. 155042/17471/53 αποφάσεως, συσταθείσης Επιτροπής καθορισμού δυναμικότητος των Αλευρομύλων της Χώρας. (Μετά την σελ. 130,002) Σελ. 130,003 Άλευρα-Άρτος 5.Γ.β.23γ 5.Γ.β.23γ Άλευρα-Άρτος 